Pakto Ribbentrop-Molotov
Ribbentrop-Molotov, o Molotov-Ribbentrop pakto esis pakto pri ne-atako signatita en Moskva, Sovietia, da Joachim von Ribbentrop (lora ministro pri exteral aferi de Naziista Germania) e Vyacheslav Molotov (lora ministro pri exteral aferi de Sovietia) ye la 23ma di agosto 1939.

Oficale, ol esis pakto pri ne-atako inter nacional-socialista Germania e komunista Sovietia. Tamen, ol inkluzis sekreta suplementala klauzi per qui Finlando, Estonia, Latvia, Lituania, Polonia e Romania separesis inter Germana e Sovietiana "influo-sferi". Estonia, Latvia, Finlando e, pose adjuntita, Lituania apartenus a Sovietia, Romania apartenus a Germania, e Polona teritorio dividesus en du parti: la westala parto enkorpigesus da Germania, kontre ke l'estala parto enkorpigesus da Sovietia.

Pos ke la pakto establisesis, Naziista Germania invadis Polonia, ye la 1ma di septembro 1939. Ye la 17ma di septembro sam yaro, 1 dio pos ke pafoceso inter Japonian imperio e Sovietia signatesis, Iosif Stalin imperis l'invado dil esto di Polonia. Pos ca invado, la frontieri inter la du povi konfirmesis segun suplementa protokolo de la pakto.

Sovieta invadis du provínci di Rumania. Bessarabia según interkonsento ma anke Bukovina oltre.

Videz anke: 
 Anexo di Estonia a Sovietia

Duesma mondomilito
Historio di Germania